钦定古今图书集成/历象汇编/乾象典/第041卷 > 《念奴娇》黄庭坚
## 钦定古今图书集成/历象汇编/乾象典/第041卷 > 《念奴娇》黄庭坚

断虹霁雨，净秋空、山染修眉新绿。桂影扶疏谁便道，
今夕清辉不足。万里青天，嫦娥何处，驾此一轮玉。寒
光零乱，为人偏照，醽醁　年少。随我追凉，晚寻幽径，
绕张园森木。醉倒金荷家万里，难得尊前相属。老子
平生，江南江北，最爱临风曲。孙郎微笑，坐来声喷霜
竹。